14. ΝΟΜΟΘΕΤ. ΔΙΑΤΑΓΜΑ υπ' αριθ. 124 της 14/17 Φεβρ. 1969 (ΦΕΚ Α΄ 28) Περί της κατά τον Καταστατικόν Χάρτην Αγίου Όρους ασκήσεως εποπτείας υπό του Διοικητού Αγίου Όρους. Καταργήθηκε από το άρθρ. 11 Νόμ. 1198/31 Αυγ. – 1 Σεπτ. 1981 (ΦΕΚ Α΄ 238) (Διόρθ. Σφαλμ. στο ΦΕΚ Α΄ 34/19 Μαρτ. 1982), (κατωτ. αριθ. 16). 15. ΑΠΟΦΑΣΙΣ ΥΠΟΥΡΓΟΎ ΕΞΩΤΕΡΙΚΩΝ Αριθ. 7614/23/ΑΣ 371 της 14/30 Σεπτ.  1976 (ΦΕΚ Β΄ 1211) Περί κυρώσεως της Κανονιστικής Διατάξεως, "περί απαγορεύσεως εισόδου βοοειδών και τράγων εν Αγίω Όρει". Έχοντες υπ’ όψη το άρθρ. 6 του Ν.Δ/τος της 10ης Σεπτ. 1926, "περί κυρώσεως του Καταστατικού Χάρτου του Αγίου Όρους", κυρούμεν την υπό της Δισενιαυσίου Ιεράς Συνάξεως του Αγίου Όρους, κατά την 98ην Σύνοδον αυτής, ψηφισθείσαν Κανονιστικήν Διάταξιν, "περί απαγορεύσεως εισόδου βοοειδών και τράγων εν Αγίω ΄Ορει", ης το κείμενον έπεται: Άρθρ.1-Απαγορεύεται η καθ' οιονδήποτε τρόπον είσοδος και παραμονή βοοειδών, τράγων και λοιπών κρεατοπαραγωγών ζώων εντός της περιοχής του Αγίου Όρους. Ειδικώς εξαιρείται της εν τη προηγουμένη παραγράφω απαγορεύσεως η χρησιμοποίησις υπό των Ιερών Μονών 2-4 ζευγών βοών δια την μεταφοράν ξύλων (βουβών), κατόπιν εγγράφου αδείας της Ιεράς Επιστασίας. Τα ως άνω ζώα δέον να φέρουν ειδικά στοιχεία, οριζόμενα υφ' εκάστης Μονής, ήτις και θα είναι υπεύθυνος δια τυχόν ζημίας, προκληθησομένας οπωσδήποτε παρά τούτων. Άρθρ.2.-Παν ζώον υπαγόμενον εις την παρ. 1 του προηγουμένου άρθρου, κυκλοφορούν εν Αγίω Όρει, δύναται να συλλαμβάνεται παρ' οιουδήποτε και δημευόμενον παρά της Ιεράς Επιστασίας εκποιείται μερίμνη ταύτης υπέρ της Αθωνιάδος Εκκλησιαστικής Ακαδημίας. Σελ. 416,06(β) Τεύχος 1315 Σελ. 118 Άρθρ.3.-Πας συλλαμβάνων ζώον εκ των εν τη παρ. 1 του άρθρ. 1 της παρούσης αναφερομένων, δικαιούται αμοιβής ποσού ίσου προς το έν δέκατον της αξίας εκποιήσεως τούτου και πάντως ουχί κατωτέρας των 1.000 δραχμών, ως και των εξόδων μεταφοράς του ζώου εις τον τόπον, εις τον οποίον ήθελεν υποδείξει η Ιερά Επιστασία. Τα ανωτέρω ποσά εκπίπτουν εκ του εισπραχθησομένου και προσδιορισμένου υπό της Ιεράς Επιστασίας τιμήματος εκποιήσεως του συλληφθέντος ζώου. ΄Αρθρ.4.-Η ισχύς της παρούσης Κανονιστικής διατάξεως άρχεται από της 1ης Ιουν. 1976. Ειδικώς εξαιρούνται της εφαρμογής της παρούσης μέχρι και της 30ης Σεπτ. 1976 τα κυκλοφορούντα σήμερον ζώα εις τας περιοχάς των Ιερών Μονών Μεγίστης Λαύρας, Χιλιανδαρίου και Δοχειαρίου. Τα αποδεδειγμένως συλλαμβανόμενα εκτός των ορίων των ανωτέρω Μονών ζώα, περί ων η προηγουμένη παράγραφος, υπάγονται ωσαύτως εις τους περιορισμούς της παρούσης Κανονιστικής διατάξεως. 33.Λ.α.14-15 Άγιον Όρος 331 